Farouk El Okdah

Farouk Abd El Baky El Okdah (født 1946Wharton Global Alumni Forum – Dr. Farouk El-Okdah , besøkt 1. januar 2012.) er en egyptisk økonom, som fra desember 2003 til januar 2013 var sentralbanksjef i Egypts sentralbank.

 Biografi 
El Okdah er utdannet Bachelor of Science in Commerce fra Universitetet i Kairo, og er i tillegg Master of Accounting fra samme universitet i 1981. Han har også tatt Master of Business Administration (1981) og doktorgrad (Ph.D.) innen «Business and Applied Economics» ved The Wharton School ved University of Pennsylvania. 

Han startet sin yrkeskarriere som foreleser innen regnskap og økonomi ved The Wharton School ved University of Pennsylvania, fra 1978 til 1982. Deretter jobbet han for banken Irving Trust i New York fram til 1998, der han var Assistant Vice President for Midtøstendivisjonen ansvarlig for Afrikadivisjonen. Fra 1998 til 2002 jobbet han for The Bank of New York, bl.a. som Vice President, samtidig som han var administrerende direktør i selskapet Incolease (1997–2002). 

I januar 2003 begynte han i sentralbanken, som administrerende direktør og styreformann, og i desember samme år overtok han som sentralbanksjef etter Mahmoud Abul-Eyoun, etter at han ble utpekt av president Hosni Mubarak i slutten av november.The Free Library – EGYPT – Profile – Atef Mohammed Obeid – Prime Minister, besøkt 2. januar 2012.

I november 2011 startet El Okdah sin tredje 4-årsperiode som sentralbanksjef.The Peninsula – Egypt's Central Bank chief gets third term, besøkt 2. januar 2012. Da denne perioden utløp i januar 2013 gikk han av, og ble erstattet av Hisham Ramez Abdel Hafez, som ble innsatt 4. februar 2013.

 Annet 
El Okdah har både egyptisk og USA-amerikansk statsborgerskap, og snakker både arabisk og engelsk flytende. Han er gift og har to barn. 

 Referanser 

 Eksterne lenker 
 World Union Of Arab Bankers  - H.E. Dr. Farouk El Okdah
 Egypts sentralbank – Board of Directors

Kategori:Egyptiske økonomer
Kategori:Sentralbanksjefer
Kategori:Fødsler i 1946